Одласком Конрада са места начелника Генералштаба у марту 1917, Кробатин је остао без утицајног заштитника. Затражио је од цара заповедништво на бојишту у чему му је и удовољено. Тако је Кробатин у априлу 1917. Постао командантом 10. армије на Италијанском бојишту заменивши на том месту Карла Скотија. Као командант 10. армије Кробатин учествује у великој аустро-немачкој победи у бици код Кобарида у којој је његова армија уништила две италијанске дивизије. За наведени успех унапређен је 5. новембра 1917. у фелдмаршала.